Vážení rodičia,

dovoľujeme si Vám predložiť organizáciu vyučovania od 01.06.2020

* Do školy budú žiaci vstupovať bočným vchodom z dvora do telocvične, kde sú pripravené a označené šatne pre jednotlivé triedy. Vzhľadom na odporúčania hlavného hygienika, nie je vhodný vstup sprevádzajúcich osôb do školy.
* Je na rozhodnutí rodiča /zákonného zástupcu/ či zvolí sprevádzanie žiaka do školy. Prosíme aby ste brali na vedomie, že prichádzanie a odchádzanie zo školy je dovolené len s osobami, ktoré so žiakom žijú v spoločnej domácnosti.
* Pri osobnom prevzatí svojho dieťaťa zo školy bude rodič kontaktovať /telefonicky, príp. školský zvonček/ zodpovedného pg. zamestnanca za skupinu, v ktorej je dieťa umiestnené.
* **Časový harmonogram vstupu žiakov do školy**:

7:00hod. - 7:15hod. - žiaci prichádzajúci spojmi / dochádzajúci/

7:15hod. - 7:25hod. - 1., 2. ročník /ostatní žiaci/

7:25hod. - 7:30 hod.- 3.,4.ročník /ostatní žiaci/

7:30hod. - 7:40hod.- 5. ročník / ostatní žiaci/

* Pri vstupe bude žiakom vykonaný ranný zdravotný filter – meranie teploty, pravidelná každodenná dezinfekcia a  pri prvom vstupe odovzdanie Vyhlásenia o zdravotnom stave dieťaťa podpísané rodičom /zákonným zástupcom/.
* Po absolvovaní ranného screeningu a prezutí sa v šatni /telocvični/, pôjdu žiaci v sprievode vyučujúcich do určených tried. /prezúvky budú po vyučovaní zostávať v šatni/.
* **Rozmiestnenie tried**: 1.A +1.B - v 4.A triede /p.Čerbáková, p.Danišová/ - 18 žiakov

2.A - miestnosť ŠKD /p. Marčeková, p. Michálková/- 13 žiakov

2.B - 1. poschodie v 7.A triede /p. Weinzettelová, p. Lištvanová/- 12 žiakov

3.A - prízemie v 3.A triede /p. Pandulová, p. Nagyová/ - 20 žiakov

4.A - 1.poschodie v 6.A triede /p. Horníková, p. Miháliková/-11 žiakov

5.A - 1. poschodie v 5.A triede /p. Temer, p. Balačinová/ - 20 žiakov

Žiaci nebudú počas celého vyučovania meniť triedu, skupinu ani vyučujúcich.

* **Prevádzka školy je zabezpečená od 7:00hod. do 16:00hod**.
* Hlavný vchod do budovy školy bude uzavretý.
* Počet žiakov v skupine je najviac 20.
* Vytvorená skupina sa nebude meniť v priebehu týždňa, aj keď počet detí v skupine klesne. Zapojenie nového žiaka do skupiny je možné vždy od začiatku nasledujúceho týždňa, t.j. pondelok.
* Zmiešavanie žiakov medzi jednotlivými skupinami nebude možné.
* Žiaci v škole aj doma /on-line výuka/ sa budú učiť podľa nového rozvrhu uvedeného nižšie.
* Obsah a forma všetkých vzdelávacích a záujmových činností bude prebiehať v rámci hygienicko-epidemiologických opatrení. Odporúčame rodičom, aby deti chodili do školy v športovom oblečení, nakoľko mnoho času z vyučovacieho procesu budú tráviť von ( podľa poveternostných podmienok).
* **Zákonný zástupca zabezpečí pre svoje dieťa dve rúška a papierové jednorazové vreckovky.**
* Zákonný zástupca predkladá **po každom prerušení dochádzky žiaka** v trvaní viac ako tri dni písomné vyhlásenie o tom, že žiak neprejavuje príznaky ochorenia a nemá karanténne opatrenie.
* **Časový harmonogram vyučovania:**

7:30 - 8:00hod. ranná komunita,

8:00 - 8:40hod. prvá hodina,

8:40 - 8:50hod. prestávka,

8:50 - 9:30hod. druhá hodina,

9:30 - 9:45hod. prestávka,

9:45 - 10:25hod. tretia hodina,

10:25 - 10:30hod. prestávka,

10:30 - 11:10hod. štvrtá hodina

Žiaci sa budú vyučovať každý deň 4 vyučovacie hodiny. Po skončení budú prihlásení žiaci pokračovať v školskom klube vo svojej skupine so svojimi vyučujúcimi.

* Žiaci, ktorí nemajú prístup na internet a nebudú v škole, sprostredkuje ZŠ vzdelávanie doterajším spôsobom.
* Žiaci 6.-9. ročníka sa vyučujú on-line/zoom/, podľa priloženého rozvrhu.
* Odporúčame minimálne zhromažďovanie osôb pred ZŠ.
* Žiak nosí rúško všade vo vnútorných priestoroch ZŠ, okrem svojej skupiny v interných a externých priestoroch.
* Ak žiak v priebehu dňa vykazuje niektorý z možných príznakov, bude umiestnený do samostatnej miestnosti a následne kontaktovaný zákonný zástupca, ktorý ho bezodkladne vyzdvihne.
* Základná škola postupuje podľa usmernenia miestne príslušného Regionálneho úradu verejného zdravotníctva.
* Pre každé prihlásené dieťa je zabezpečená strava v školskej jedálni.
* Obed dostane každé dieťa na stôl od nepedagogického zamestnanca ŠJ spolu s čistým, zabaleným príborom. Žiaci si jedlo neodkladajú. Po odchode každej skupiny budú stoly vydezinfikované.

|  |  |  |
| --- | --- | --- |
| **Trieda** | **Hodina** | **Počet stravníkov** |
| 1.A + 1.B | od 10:50 -11:05hod. | 13 žiakov  1.časť ŠJ – hlavný vchod |
| 2.A | od 10:50 -11:05hod. | 9 žiakov  2.časť ŠJ – vchod vedľajší |
| 2.B | od 11:05-11:20hod. | 8 žiakov  2.časť ŠJ – vchod vedľajší |
| 3.A | od 11:05-11:20 hod. | 14 žiakov  1.časť ŠJ – hlavný vchod |
| 4.A | od 11:20-11:35hod. | 8 žiakov  2.časť ŠJ – vchod vedľajší |
| 5.A | od 11:20-11:35hod. | 13 žiakov  1.časť ŠJ – hlavný vchod |